Adil Vəliyev

Adil Ənvər oğlu Vəliyev () — Sabunçu Rayon İcra Hakimiyyətinin başçısı.

 Həyatı 
Adil Vəliyev 20 aprel 1960-cı ildə Qubadlı rayonunun Əfəndilər kəndində anadan olmuşdur. 1987-ci ildə Azərbaycan Dövlət Universitetinin Hüquq fakültəsini bitirib.

 Əmək fəaliyyəti 
1977-ci ildə Bakı Elektrik Maşınqayırma Zavodunda (BEMZ) operator kimi əmək fəaliyyətinə başlayıb.

1978–1980-ci illərdə hərbi xidmətdə olub.

1980-ci illərdə əmək fəaliyyətini fasiləsiz olaraq BEMZ-də davam etdirib.

1990–1992-ci illərdə Nərimanov rayon İcra Hakimiyyətində şöbə müdiri və rayon icra hakimiyyəti başçısının müavini vəzifələrində çalışıb.

1992–1996-cı illərdə Bakı şəhər Xalq Deputatları Sovetində Təşkilat şöbəsinin müdiri vəzifəsində çalışıb.

1998–2003-cü illərdə Dövlət Neft Şirkətinin Dənizdə Neft və Qazçıxarma İstehsalat Birliyinin Maddi-texniki təchizat idarəsinin rəis müavini vəzifəsində çalışıb.

2003–2012-ci illər ərzində özünün təsis etdiyi "Euro Style" LTD şirkətinin rəhbəri olmuşdur.

Yeni Azərbaycan Partiyasının üzvüdür.

Ailəlidir. İki övladı var.

Azərbaycan Respublikası Prezidentinin 14 aprel 2012-ci il tarixli Sərəncamı ilə Bakı şəhəri Sabunçu Rayon İcra Hakimiyyətinin başçısı vəzifəsinə təyin edilmişdir.

Azərbaycan Respublikası Prezidenti İlham Əliyevin 2024-cü il 2 fevral tarixli Sərəncamı ilə "Heydər Əliyevin 100 illiyi (1923–2023)" yubiley medalı ilə təltif olunmuşdur.

 İstinadlar 

Kateqoriya:Sabunçu Rayon İcra Hakimiyyətinin başçıları
Kateqoriya:Azərbaycanın yerli icra hakimiyyəti orqanlarının başçılarının müavinləri